Mwiba wa kujichoma

MWIBA WA KUJICHOMA HAUAMBIWI POLE 
Katika kitongonji kimoja cha Sagamoyo, paliondokea familia moja ya mzee Shida. Inaliishi karibu na Ziwa Victoria. Shida alikuwa mvuvi. Bibi yake aliyekuwa akiitwa Amani alikuwa akiwafulia watu nguo ndiposa wapate angalau kitu cha kupeleka mdomoni kwa sababu mumewe wakati mwingine angepata samaki au akose. Walibarikiwa na mwana mmoja wa kiume kwa jina Taabu. Familia hii iliishi kwa taabu na dhiki nyingi.
Licha ya familia ya mzee Shida kuwa ya kimaskini, walijitahidi wawezavyo kumpeleka mwananwe shuleni angalau pia yeye apate elimu kama watoto wenzake hapo kijijini. Taabu alikuwa mtukutu sana. Mwana ambaye hakuwa anasikia maneno ya mwadhini wala ya mteka maji msikitini. Kila neno aliyoambiwa na wavyele wake yaliingia katika sikio la kulia na kutokaea katika sikio la kushoto. Taabu alitia nta maskioni mwake.
Shida na Amani waliendelea kumhoji mwana wao maana walielewa kuwa asiyefunzwa na mamaye hufunzwa na ulimwengu lakini Taabu naye alikataa abadaan kutaan kuwasikia wazazi  wake. Wazazi wake walichoka maana walijaribu kadri ya uwezo wao lakini wakashindwa. Sasa waliamua kumwacha kwa kuwa asiyesikia la mkuu huvunjika guu.
Taabu alianza kujihusisha na vikundi vibaya na hata akaanza kutumia dawa za kulevya. Hatimaye akageuka kuwa jambazi sugu na kuanza kuiba kwa mabenki makubwa. Wazazi wake walimkanya lakini alikataa kutilia maanani mawaidha yao.
Taabu na wenzake waliendelea na tabia yao mbovu ya wizi huku wakisahau kuwa siku ya mwizi ni arubaini. Siku moja wakiwa kwenye harakati yao ya kawaida ya kuiba katika benki kuu, huku wakiwa wamejiaminia kuwa hao ni wezi hodari na hawawezi wakakamatwa.
Kwa kuwa siku ya mwizi ni arubaini na siku yao ya arubaini ilikuwa ishawadia. Walienda kama kawaida na kwa bahati mbaya polisi waliwaona, kabla ya kutoweka. Marafiki zake walifyatuliwa marisasi kama mvua na wakaipa dunia kisogo. Japo yeye aliponea katika tundu la sindano, alipata majeraha mabaya mguuni ambapo hakuwahi tembea maishani mwake.
Taabu alishikwa na kutiwa gerezani na ukemavu wake huku akijuta majuto ya mjukuu ambayo huja baadae. Alianza kujilaumu, lakini sasa angemlilia nani? Kwa kweli taabu alisadiki maneno ya wahenga kuwa mwiba wa kujidunga mwenyewe hauna kilio.